פרנסיה רייסה

פרנסיה רייסה אלמנדרז (באנגלית: Francia Raisa Almendarez; נולדה ב-26 ביולי 1988) היא שחקנית אמריקאית, המוכרת מהשתתפותה בסדרות "סודות ההתבגרות" (2008–2013), "בוגרת-כזה" (2018–2022) ו"איך פגשתי את אבא" (2022–2023).

 ראשית חייה 
רייסה נולדה וגדלה בלוס אנג'לס, קליפורניה, לאם מקסיקנית, וירחיניה אלמנדרס, רנן אלמנדרז קואלו (אנ'), איש רדיו ידוע יליד הונדורס. כמה שנים אחרי שנולדה רייסה, אביה התחיל להשתמש באישיות הרדיו הלטינית החדשה שלו, "El Cucuy".

רייסה בוגרת בית הספר התיכון ע"ש הבישופ אלמאני (אנ') בשכונת מיסיון הילס (אנ') בלוס אנג'לס שם הייתה גם מעודדת.

 קריירה 
רייסה החלה לעבוד בעבודות משחק, לדגמן ולהופיע בפרסומות כשהייתה בכיתה י"א. היא התארחה בסיטקומים "American Family: Journey of Dreams" ו"Over There". רייסה הופיעה בקליפ "My Girlfriend" של ליל רומיאו בשנת 2004 ובקליפ "So Big" של Iyaz. כשהייתה בכיתה י"ב, היא לוהקה לצד היידן פנטייר בסרט "מעודדות צמודות ביותר". היא השתתפה בסרט של ניקלודיאון, " שרדרמן שולט", שם גילמה את איזבל, ובסדרת הסרטים "אהבה על קרח דק" בתור אלכסנדרה דלגדו. היא שיחקה את התפקיד של אדריאן לי בדרמה המצליחה של ABC Family, "סודות ההתבגרות", מתחילתה ביולי 2008, ועד סיום הסדרה בתחילת יוני 2013.

בשנת 2009, רייסה כיכבה כאורחת בסדרת הטלוויזיה "שומרת סוד" של רשת USA וכיכבה בסרט קצר בבימויו של דייוויד הנרי בשם "Boo", ששודר ביוטיוב. בשנת 2013, רייסה כיכבה בסרט בנושא חג המולד "Christmas Bounty" לצד המיז.
ממוזער| רייסה באוגוסט 2012
מ-2018 עד 2024, רייסה כיכבה בסדרה של Freeform, "בוגרת-כזה". היא כיכבה בארבע העונות הראשונות של התוכנית, ועזבה עם סיום הלימודים של דמותה בסוף העונה הרביעית. היא גם שיחקה בסרט הטלוויזיה של Freeform מ-2018, "בובה אמא 2", לצד טיירה בנקס.

במאי 2021, רייסה לוהקה לסדרת הספין-אוף של "איך פגשתי את אמא", "איך פגשתי את אבא", שעלתה לשידור בהולו ב-18 בינואר 2022. שיחקה בשתי עונותיה של הסדרה, עד שהוחלט להפסיק את הפקתה.

 חיים אישיים 
בקיץ 2017, רייסה תרמה אחת מכליותיה לחברתה, הזמרת והשחקנית סלינה גומז, שחלתה בזאבת.

בשנת 2023, פרסמה בעמוד האינסטגרם שלה כי אובחנה בתסמונת השחלות הפוליציסטיות.

 פילמוגרפיה 
 קולנוע 
+שנהסרטתפקידהערות2006מעודדות צמודות 3: הכל או כלום (אנ')לטי2009מעודדים צמודים (אנ')מארלי2010Bulletfaceמריה2013Chastity Bitesקתרין2015Beyond Paradiseשהרזאד2016The Secrets of Emily Blairטארה2017Dirty Liesרמירז

 טלוויזיה 
+שנהסדרהתפקידהערות2005Over Thereסאווהפרק: "The Prisoner"2007שרדרמן שולטאיזבל לופזסרט טלוויזיה של ניקלודיאון2008אהבה על קרח דק 3: המרדף אחר החלום (אנ')אלכסנדרה "אלכס" דלגאדוסרט טלוויזיה של Freeform2008–2013סודות ההתבגרותאדריאן ליתפקיד ראשי (5 עונות); 121 פרקים2009שומרת סוד (אנ')אוליביה מורנופרק: "Jailbait"2010אהבה על הקרח 4: אש וקרח (אנ')אלכסנדרה "אלכס" דלגאדוסרט טלוויזיה של Freeform2012CSIארין וויקלרפרק: "Trends with Benefits"2013Christmas Bountyטורי בלסרט טלוויזיה של FreeformA Snow Globe Christmasפניסרט טלוויזיה של Lifetimeמינדיקייטיפרק: "Frat Party"2016The Wrong Carגרטשןסרט טלוויזיה של Lifetimeעל המגרש (אנ')רנה2 פרקים2017Tiny House of Terrorסאםסרט טלוויזיה של LifetimeOnce Upon a Dateאיזי פלורססרט טלוויזיה של UPtv (אנ')ד"ר רוזווד (אנ')לנה פרייספרק: "Mummies and Meltdowns"אנשים לבנים יקרים (אנ')ונסה3 פרקיםעין הרע (אנ')נערת קריאהפרק: "Are You Listening?"2018שחור-כזהאנה טורספרק: "Don't You Be My Neighbor"בובה אמא 2 (אנ')גרייס מאנינגסרט טלוויזיה של Freeform2018–2022, 2024בוגרת-כזהאנה טורסתפקיד ראשי (עונות 4–1)
תפקיד אורח (עונות 6–5); 72 פרקים2022–2023איך פגשתי את אבאולנטינה מוראלסתפקיד ראשי (2 עונות); 30 פרקים

 פרסים ומועמדויות 
שנהפרסקטגוריהמועמדותתוצאה2011פרסי ה-ALMAשחקנית טלוויזיה אהובה: תפקיד ראשי בדרמהסודות ההתבגרות פרס גרייסיכוכבת עולה יוצאת מן הכלל בסדרת דרמה או ספיישל 2012פרסי בחירת הנוערגונבת הסצנות 

 קישורים חיצוניים 

 הערות שוליים 

קטגוריה:שחקניות קולנוע וטלוויזיה אמריקאיות
קטגוריה:אמריקאיות ממוצא מקסיקני
קטגוריה:אמריקאיות שנולדו ב-1988
קטגוריה:אמריקאים שנולדו ב-1998